CELEX: 62007TN0407
Language: fi
Date: 2007-11-08 00:00:00
Title: Asia T-407/07: Kanne 8.11.2007 — CMB ja Christof v. komissio ja EAR

12.1.2008   
            
            
               FI
            
            
               Euroopan unionin virallinen lehti
            
            
               C 8/22
            
         Kanne 8.11.2007 — CMB ja Christof v. komissio ja EAR
   (Asia T-407/07)
   (2008/C 8/39)
   Oikeudenkäyntikieli: englanti
   Asianosaiset
   
      Kantaja: CMB Machinenbau & Handels GmbH (Gratkorn, Itävalta) ja J. Christof GmbH (Graz, Itävalta) (edustajat: asianajajat A. Petsche, N. Niejahr ja Q. Azau ja solicitor F. Young)
   
      Vastaaja: Euroopan yhteisöjen komissio ja Euroopan jälleenrakennusvirasto
   Vaatimukset
   
               —
            
            
               Päätös on kumottava;
            
         
               —
            
            
               EAR on velvoitettava esittämään tietyt asiakirjat;
            
         
               —
            
            
               EAR on velvoitettava maksamaan vahingonkorvauksena kantajille aiheutuneista vahingoista 26 862,17 euron ja 3 197 968,80 euron summat kuluista ja menetetystä voitosta sekä hyvityskorkoa siitä päivästä lukien, jolloin vahinko toteutui;
            
         
               —
            
            
               EAR on velvoitettava maksamaan vahingonkorvauksille korkoa tuomion antamispäivästä lukien;
            
         
               —
            
            
               EAR ja komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantajat riitauttavat Euroopan jälleenrakennusviraston 29.8.2007 tekemän päätöksen, jolla vahvistetaan kantajien tarjouksen hylkääminen ja tehdään toisen tarjoajan kanssa sopimus sairaalajätteen käsittelyssä ja kuljetuksessa koko Serbian tasavallan (lukuun ottamatta Kosovoa) alueella tarvittavien laitteiden ja ajoneuvojen hankintaa, toimitusta, asennusta sekä niihin liittyviä myynninjälkeisiä palveluja ja koulutuspalveluja koskevan tarjouspyynnön EuropeAid/124192/D/SUP/YU (EUVL 2006/S 233-248823) yhteydessä. Lisäksi kantajat vaativat korvausta päätöksen väitetysti aiheuttamasta vahingosta.
   Kanteensa tueksi kantajat väittävät, että hankintaviranomainen rikkoi tarjouspyynnön valintaperusteita, koska kilpailun voittaneen tarjoajan tarjous ei vastannut teknisiä eritelmiä.
   Lisäksi kantajat väittävät, että hankintaviranomainen rikkoi sovellettavaa hankintamenettelyä, että se ei perustellut päätöstään ja että se loukkasi hyvän hallinnon periaatetta.